stanford-oval/wikipedia huggingface dataset:
Bullet time

Bullet time (suom. luotiaika) on elokuvissa ja videopeleissä hyödynnetty erikoistehoste.
Bullet time tarkoittaa elokuvissa ajan hidastamista niin, että kamera kuitenkin liikkuu normaalilla nopeudella. Kamera voi täten seurata esimerkiksi luotien lentämistä. Elokuva, joka teki tämän tehosteen tunnetuksi ja antoi sille tämän nimen, oli Matrix (1999). Efektiä oli tosin käytetty eri muodoissaan jo aikaisemmin. Matrix-elokuvaa varten kehitettiin uusi kuvaustekniikka, joka pohjaa tietokoneella laskettuihin kameran liikeratoihin, ja kuvan ottamiseen kontrolloidusti useiden still-kameroiden avulla.
Videopeleissä bullet time -tehostetta käytetään muun muassa Max Payne -pelissä.  Tehosteen aikana pelaaja pystyy ampumaan tarkemmin ja nopeammin kuin tavallisesti, tai heittäytymään eri suuntiin ja ampumaan samanaikaisesti. Samanlaista tehostetta on käytetty myös eri nimellä muissa peleissä, esimerkiksi Enter the Matrix -pelissä nimellä "Focus" ja F.E.A.R.-pelissä nimellä "SlowMo".
Myös The Legend of The Zelda -pelisarjassa Bullet Time -hidastusta käytetään pelissä Breath of The Wild, Villin Henkäys, jossa käytetään jousiammunnassa ilmassaselvennä hidastamaan ajankulua ja liikkumaan nopeasti kilpihypyn avulla vihollisen päältä.
Baldi’s Basics in Education and Learning

| Baldi's Basics in Education and Learning |
| --- | --- |
Kehittäjä:  Micah McGonigal
Julkaisija:  Micah McGonigal
Jakelija:  Itch.io, Steam ja Game Jolt
Pelisarja:  Baldi's Basics
Pelimoottori:  Unity
Julkaistu:  2018
Lajityyppi:  selviytymiskauhupeli
Pelimuoto:  Yksinpeli
Alusta:  Windows
Lisenssi:  Ilmaisohjelma
Jakelumuoto:  freeware
Lisää peliartikkeleitaVideopelien teemasivulla
Infobox OK : 
Baldi's Basics in Education and Learning (lyhyesti Baldi's Basics) on Micah McGonigalin kehittämä ja julkaisema selviytymiskauhupeli. Peli on julkaistu vuonna 2018 ennakkojulkaisuna.
Peli on ottanut vaikutteita Slender: The Eight Pages -pelistä.
Baldi's Basics parodioi 1990-luvun opetuspelejä ja on tarkoituksellisesti ohjelmoitu huonosti.[lähde? ] Pelin lopullisen version julkaisu on suunniteltu vuodelle 2019. Pelille on suunnitteilla jatko-osa.
Pelaaminen

Pelaajan täytyy kerätä ystävänsä unohtamat kotitehtävät Baldin koulusta ja tämän jälkeen paeta rakennuksesta. Tehtäviä on yhteensä seitsemän, jonka aikana pelaaja saa ratkaistavakseen helppoja matematiikan yhtälöitä. Yhtälöistä viimeinen on aina mahdotonta ratkaista, ja vastatessaan väärin pelaaja suututtaa Baldia entisestään. Vain ensimmäisessä vihkossa kaikki kolme laskutoimitusta on mahdollisia ratkaista. Pelaajan täytyy edetä rakennuksessa tarkkaillen omaa hengästymistään juoksemisesta, sekä Baldin liikkeitä. Rakennuksessa on muitakin hahmoja jotka tavalla tai toisella estävät pelaajan etenemistä.
Pelaaja voi ostaa limonadiautomaateista soodaa, jolla estää hetkellisesti vihollisten pääsyn lähelle. Tämä voi myös lukita ovia lukoilla.
Beautiful & Monstrous

| Beautiful & Monstrous Subsignal |
| --- | --- | --- |

Studioalbumin tiedot
 Julkaistu: 25. syyskuuta 2009
 Formaatti: CD, digitaalinen lataus
 Tuottaja(t): Subsignal, Kristian Kohlmannslehner
 Tyylilaji: progressiivinen rock, progressiivinen metalli
 Levy-yhtiö: Zyx Records
Subsignalin muut julkaisut
|   | Beautiful & Monstrous 2009 | Touchstones 2011 |
Beautiful & Monstrous on saksalaisyhtye Subsignalin esikoisalbumi, joka julkaistiin 25. syyskuuta 2009.
Kappaleet

Where Angels Fear to Tread – 6.04
Paradigm – 6.29
The Sea – 7.00
The Trick Is to Keep Breathing – 6.21
Walking With Ghosts – 7.40
I Go With the Wind – 4.54
To Hope the Road Is Long – 4.15
Beautiful & Monstrous – 9.39
The Last Light of Summer – 4.02
Kokoonpano

Arno Menses – laulu
Markus Steffen – kitara
Ralf Schwager – basso
David Bertok – kosketinsoittimet
Roel van Helden – rummut
Aiheesta muualla

Subsignalin viralliset sivut
Albumi Beautiful & Monstrous Encyclopaedia Metallum -sivustolla (englanniksi)
Björn Forsell

Björn Axel Isak Forsell (31. toukokuuta 1915 Tukholma – 1. maaliskuuta 1975 Klagshamn, Malmö) oli ruotsalainen oopperalaulaja ja näyttelijä.
Ura

Forsell opiskeli laulua isänsä, oopperajohtaja John Forsellin opastuksella ja debytoi Kuninkaallisessa Teatterissa 1939. Sittemmin hänet kiinnitettiin ulkomaille, mistä hän palasi Ruotsiin vuonna 1949. Forsell oli 1950-luvulla kiinnitettynä Göteborgin Stora Teaterniin; samaan aikaan hän johti laulukoulua Boråsissa. Myöhemmin hän sai paikan valtionteatterista Malmössä.
Forsellin sisaruksia olivat journalisti Vidar Forsell ja kirjailija Loulou Forsell. Hän avioitui suomalaisen näyttelijän Birgit Kronströmin kanssa 1938, liitto päättyi eroon 1943. Pariskunnalle syntyi poika, Johnny Forsell.
Filmografia

Ungdom av idag (1935)
Beautiful Disaster

| Beautiful Disaster Cheap and Nasty |
| --- | --- | --- |

Studioalbumin tiedot
 Äänitetty : 1990
 Julkaistu: 18. maaliskuuta 1991
 Tyylilaji: hard rock, glam rock, glam punk
 Levy-yhtiö: China Records
Cheap and Nastyn muut julkaisut
|   | Beautiful Disaster 1991 | Cool Talk Injection 1994 |
Beautiful Disaster on Cheap and Nastyn ensimmäinen albumi, joka julkaistiin 18. maaliskuuta 1991. Albumi julkaistiin Britanniassa ja Japanissa. Levystä julkaistiin oranssi EP Beautiful Disaster - Full Length Version/T.C.P. - Live / You Can't Put Your Arms Around A Memory - Live / Devil Calling - Live, maksisingle Mind Across The Ocean / Midnight Emperor / Queen Bee ja sininen EP Beautiful Disaster - 7" edit / Fantasy / Electric Flag / Beautiful Disaster - full length version.
Levyn kappaleet ovat voimakkaasti Hanoi Rocks -vaikutteisia. Levyn musiikki on tyyliltään hard rockia, glam rockia ja rockabillyäkin. Helsingin Sanomat kuvaili albumin olevan "arkista ja sympaattista post-Hanoita. Amerikkalaisten apinoijien ja Quireboysin kaltaisten brittibändien rinnalla Suomen miehet ovat cooleja ja kokeneita".
Kappaleet

Midnight Emperor
Moonlight
Beautiful Disaster
Queen Bee
Sweet Love
Body Electric
Stateline
Live in a Lie
Retribution
Shot Down
Break for the Border
Kokoonpano

Nasty Suicide – laulu, sähkökitara
Timo Caltio – sähkökitara
Alvin Gibbs – bassokitara
Les Riggs – rummut
Aiheesta muualla

Albumin arvostelu 21. huhtikuuta 2007 (ranskaksi)
Barri Griffiths

Mason Ryan FCW Heavyweight mestarina lokakuussa 2010
Barri Griffiths (s. 13. tammikuuta 1982) on walesilainen entinen showpainija, joka tunnettiin paremmin paininimellään Mason Ryan.
Showpainiura

Griffiths aloitti uransa Birkenheadin showpainikoulussa vuonna 2006. Vuosina 2007 ja 2008 hän kiersi ympäri Britanniaa ja Eurooppaa painimassa nimillä "Celtic Warrior" ja "Smackdown Warrior".
Showpainiura > Florida Championship Wrestling (2009-nykyinen)

Kesällä 2009 Griffiths teki sopimuksen WWE:n kanssa. Hän debytoi Florida Championship Wrestlingissä nimellä Mason Ryan. Ensimmäisissä otteluissaan hän otteli mm. Johnny Curtisia, Tyler Reksiä, Johnny Primea ja Hunicoa vastaan.
22. heinäkuuta, Ryan voitti ensimmäisen kerran FCW Heavyweight mestaruuden triple threat ottelussa Johnny Curtisia ja tällöista mestaria Alex Rileya vastaan. Marraskuussa 2010 Ryan lähti kiertueelle Eurooppaan SmackDown brändin kanssa. Hän voitti Chavo Guerreron Belfastissa 4. marraskuuta ja uudelleen Liverpoolissa 6. marraskuuta.
Showpainiura > World Wrestling Entertainment (2011-nykyinen)

Ryan teki WWE televisio debyyttinsä 17. tammikuuta 2011 häiritsemällä John Cenaa kesken tämän matsin CM Punkin kanssa. Kun Nexus ympäröi Ryanin tämän potkaistua myös CM Punkia (joka oli itse suostunut tähän), CM Punk kutsui heidät pois. Ryan polvistui Punkin eteen ja Punk laittoi tälle käteen Nexusin tunnusnauhan.
Muita tietoja

pituus: 198 cm
paino: 135 kg
lopetusliikket
Pumphandle Slam - 2011-nykyinen
Lifting sitout side slam - WWE
Swinging Side Slam - FCW
Managerit
Orig Williams
lempinimet
"Barri 10-foot"
Bernburg (Saale)

| Bernburg |
| --- | --- |

 vaakuna
 Bernburg
 Koordinaatit: 51°48′N, 11°45′E 
Valtio:  Saksa
Osavaltio:  Saksi-Anhalt
Piirikunta:  Salzlandkreis
Pinta-ala:  
 – Kokonaispinta-ala:  113,45 km²
Korkeus:  85 m
Väkiluku:  34 838 (2 012)
 – Väestötiheys:  307 as./km²
 
 www.bernburg.de  
Infobox OKVirheellinen NIMI-arvo: 
Bernburg on kaupunki Saksi-Anhaltin osavaltiossa, Saksassa. Se on Salzlandkreisin piirikunnan pääkaupunki. Kaupungin asukasluku on 34 838 (2012).
Bernburgin sijainti Salzlandkreisin piirikunnassa.
Kaupunkimaisemaa.
Aiheesta muualla

Kuvia tai muita tiedostoja aiheesta Bernburg (Saale) Wikimedia Commonsissa
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: de:Bernburg (Saale)
Käännös suomeksi
Bullpen

Aaron Fultz ja Rafael Betancourt lämmittelevät bullpenissä.
Bullpen on baseball-kentän viereinen paikka, jossa aloittavan syöttäjän korvaavat ns. relieverit lämmittelevät ennen kuin heidät vaihdetaan peliin. Alkuperäinen termi on slangisana, joka tarkoittaa suoraan suomennettuna "härkäaitausta". Sanan takana on todennäköisesti bullpenin muusta baseball-kentästä erottavat härkäaitauksen vastaavia muistuttavat portit. Bullpen sijaitsee yleensä kotipesästä katsottuna oikean takakentän takana.
Wikimedia Commonsissa on kuvia tai muita tiedostoja aiheesta .
Björn Gustafson

Björn Gustafson vuonna 1961
Björn Herman Leonard Gustafson (s. 30. marraskuuta 1934 Tukholma) on ruotsalainen näyttelijä. Hän on esiintynyt 93 elokuvassa ja televisio-ohjelmassa vuodesta 1956 lähtien. Hän näytteli pääosaa vuonna 1965 ilmestyneessä elokuvassa Kärlek 65 (suom. Rakkaus 65), joka nähtiin Berliinin elokuvajuhlilla. Suomessa Gustafson ehkä tunnetaan parhaiten Aatu-rengin roolista Vaahteramäen Eemeli -elokuvissa.
Valikoitu filmografia

Miss April (1958)
Sängkammartjuven (1959)
Love 65 (1965)
Ormen (1966)
Badarna (1968)
Vaahteramäen Eemeli (1971)
Eemelin uudet metkut (1972)
Eemeli ja possuressu (1973)
Den vita stenen (1973)
To Be a Millionaire (1980)
Marmalade Revolution (1980)
Jönssonligan och Dynamit-Harry (1982)
Åken maailma (1984)
Jönssonligan får guldfeber (1984)
Jönssonligan dyker upp igen (1986)
Jönssonligan på Mallorca (1989)
The Ox (1991)
Jönssonligan och den svarta diamanten (1992)
Jönssonligans största kupp (1994)
En fyra för tre (1996–97)
Jönssonligan spelar högt (2000)
Outside Your Door (2002)
Hotell Kantarell (2008/2010)
Någon annanstans i Sverige (2011)
Selmas saga (2016)
Aiheesta muualla

Björn Gustafson Elonetissä.
Bullpup

Steyr AUG
Bullpup on kivääri- tai haulikkotyyppi, jossa sekä lipas että laukaisukoneisto ovat liipaisimen takana. Näin aseen kokonaispituus saadaan lyhyemmäksi kuitenkaan lyhentämättä piippua aseen kantomatkan ja tehon kustannuksella.
Tunnettuja nykyisiä bullpup-kivääreitä ovat muun muassa itävaltalainen Steyr AUG, ranskalainen FAMAS, brittiläinen L85A2 ja belgialainen FN F2000. Myös suomalaisesta Valmet M76 -rynnäkkökivääristä suunniteltiin laskuvarjojääkärien käyttöön tarkoitettu bullpup-versio, Valmet M82, mutta se todettiin sopimattomaksi palveluskäyttöön. Asetta valmistettiin noin 2 000 kappaleen erä, pääasiassa itselataavana kertatuliversiona Yhdysvaltojen siviilimarkkinoille. Bullpup-haulikoista mainittakoon Pancor Jackhammer ja NeoStead 2000.
Awake (Skilletin albumi)

| Awake Skillet |
| --- | --- | --- |

Studioalbumin tiedot
 Julkaistu: 25. elokuuta 2009
 Tyylilaji: hard rock, kristillinen rock
 Kesto: 42.20
 Levy-yhtiö: Lava, Ardent
Skilletin muut julkaisut
| Comatose Comes Alive 2008 | Awake 2009 | The Early Years (1996–2001) 2010 |
Singlet albumilta Awake
 ”Hero” Julkaistu: 19. toukokuuta 2009  ”Monster” Julkaistu: 14. heinäkuuta 2009  ”Awake and Alive” Julkaistu: 15. helmikuuta 2010  ”Forgiven” Julkaistu: 2. elokuuta 2010  ”Lucy” Julkaistu: 27. tammikuuta 2011  ”It’s Not Me, It’s You” Julkaistu: 7. kesäkuuta 2011  ”One Day Too Late” Julkaistu: 10. lokakuuta 2011
Awake on kristillisen rockyhtye Skilletin seitsemäs albumi. Albumi julkaistiin 25. elokuuta 2009.
Kappaleet

Hero – 3.08
Monster – 2.58
Don't Wake Me – 3.56
Awake and Alive – 3.31
It's Not Me, It's You – 3.25
Should've When You Could've – 3.32
Believe – 3.45
Forgiven – 3.39
Sometimes – 3.29
Never Surrender – 3.31
Lucy – 3.38
Kappaleet > Deluxe Edition

Dead Inside – 2.56
Would It Matter – 4.12
Monster [Radio Edit] – 2.59
Arvostelut

Allmusic:
Jesus Freak Hideout:
Baldissero Torinese

| Baldissero Torinese |
| --- | --- |

 lippu
 Baldissero Torinese
 Koordinaatit: 45°25′00″N, 7°45′00″E 
Valtio:  Italia
Alue:  Piemonte
Metropolikaupunki:  Torino
Pinta-ala:  
 – Kokonaispinta-ala:  15,46 km²
Korkeus:  392 m
Väkiluku:  3 626
 – Väestötiheys:  234.5 as./km²
Aikavyöhyke:  UTC+1
 – Kesäaika:  UTC+2
 
 Viralliset nettisivut 
Infobox OKVirheellinen NIMI-arvo: 
Baldissero Torinese (piemonteksi Baudsé/Baudissé) on kunta Italiassa Piemonten alueella sijaitsevassa Torinon metropolikaupungissa. Vuoden 2022 alussa kunnassa oli arviolta 3 626 asukasta.
Baldissero Torinesen kunnantalo
Bulls

Bulls voi tarkoittaa ainakin seuraavia:
Chicago Bulls, yhdysvaltalainen koripallojoukkue
Bulls Press, ruotsalainen lehtisyndikaatti
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Bulls”, voi hakea sivunnimihaulla, laajalla sivunnimihaulla tai tekstihaulla.
Bläk

Bläk-yökerho toimi osoitteessa Simonkatu 8.
Ravintola Bläkin sisäänkäynti.
Bläk oli vuosina 2007–2015 toiminut Helsingissä sijaitseva yksityisklubi-tyyppinen ravintola. Se sijaitsi Koiton talossa 8. kerroksessa ja pinta-alaltaan ravintola oli 250 m². Lisäksi siihen kuului vielä osittain katettu kattoterassi kooltaan 70 m². 63-asiakaspaikkainen ravintola avattiin 8. lokakuuta 2007. Huoneistossa ovat aiemmin sijainneet muun muassa Raittiusyhdistys Koiton toimistotilat.
Ravintola Bläkin kattoterassi.
Klubi valitsi jäsenensä. Tavoitemäärä oli aluksi 150–200. Tämä ylittyi avajaispäivään mennessä. Jäsenyys maksoi avajaisvuonna yksityishenkilöiltä 1 220 euroa ja yritysjäseniltä 3 000 euroa. Myöhemmin (2010) jäsenyys maksoi yksityishenkilöiltä 1 500 euroa ja yritysjäseniltä 3 750–4 750 euroa.
Ravintola oli ensimmäinen tunnetuille suomalaisille suunnattu yksityisklubi. Helsingin Sanomat kuvaili, että klubi oli "menestyjille". Se sai paljon medianäkyvyyttä klubin vähemmistöomistajana olevan Jenni Dahlman-Räikkösen avulla. Jäseneksi pääsi vain suositusten kautta. Jäsenille oli tarjolla VIP-taksinumero, henkilökohtainen autonkuljettaja ja erilaisia concierge-palveluita, esimerkiksi lentovaraus ulkomaille ja luksusluokan juhlatilaisuuden järjestäminen. Jäsenillä oli käytössään oma Bläkbook -sosiaalinen media.
Bläkin operatiivisesta toiminnasta vastasi myöhemmin Aki Seppänen Club Oy. Toimintaa pyörittävä yritys vaihtui, koska vanha Bläk oli ajautunut maksuvaikeuksiin. Aiemmin omistajana oli 80 %:n osuudella markkinointifirma Louder ja FS Holding.
Klubi ei antanut julkisuuteen listaa jäsenistään. Lehtitietojen perusteella klubin asiakkaita ovat olleet ainakin Susanna Penttilä, Vanessa ja Jari Kurri, Emilia ja Mikko Leppilampi, Jari Litmanen, Viivi Avellan, Antti Jokinen, Jasper Pääkkönen, Jaana Pelkonen, Kirsi Salo, Kirsi Ylijoki ja Eicca Toppinen.
Klubi sai julkisuutta vuonna 2011, koska Antti Jokinen, Jasper Pääkkönen ja Mikko Leppilampi olivat osallisia nujakassa vappuaattona.
Klubi lopetti toimintansa vuonna 2015, koska yritys ajautui velkoihin.
Aiheesta muualla

Kuvia tai muita tiedostoja aiheesta Bläk Wikimedia Commonsissa
Barrikadeilta pankkimaailmaan

| Barrikadeilta pankkimaailmaan Eräänlaiset päiväkirjat 1952–1992  |
| --- | --- |

Kirjailija:  Björn Wahlroos
Kieli:  suomi
Kustantaja:  Otava
Julkaistu:  2021
Ulkoasu:  sid.
Sivumäärä:  384 sivua, 16 numeroimatonta kuvasivu
ISBN:  978-951-1-41751-4
Löydä lisää kirjojaKirjallisuuden teemasivulta
Barrikadeilta pankkimaailmaan: Eräänlaiset päiväkirjat 1952–1992 on Björn Wahlroosin kirjoittama muistelmateos. Se kattaa hänen elämän 40. ikävuoteen saakka. Kirjan on julkaissut Otava vuonna 2021.
Tausta

Wahlroos esittelee kirjansa tarkoituksen: "Muistelmieni ensisijaisena tarkoituksena on tarjota lukijoille näkökulma Suomen elinkeinoelämän kehitykseen 1980-luvun kasinotalouden murroksesta 2020-luvun haastavaan digitalouteen." Teos alkaa kuitenkin kauempaa, luvulla Perintötekijät, jossa hän käy läpi sukuhistoriaansa 1700-luvulta alkaen. Värikkäästä isästään, kansliapäällikkö Bror "Buntta" Wahlroosista hän luo kolmen sivun mittaisen pikakuvan. Sen jälkeen isä katoaa hakemistosta, koska hänet mainitaan tekstissä vain nimellä "isä".
Sisältö

Wahlroos käy kirjassaan ensimmäisen kerran läpi nuoruusvuosiensa radikalismia, joka alkoi valinnasta koulun teinikunnan puheenjohtajaksi. Vielä opintojen alkuvaiheessa hän oli perustamassa Sosialistiset Taloustieteiden Opiskelijat ry:tä, mutta pian hän alkoi vieraantua joukoista. Lopullinen välirikko tuli, kun taistolaisaktiivi pyysi häntä tutkimaan isän, Bror Wahlroosin, papereita.
Wahlroos antaa Yhdyspankin näkökulmasta kuvan aikanaan suurta julkisuutta saaneista yritysmaailman tapahtumista, kuten Kouri-kaupoista ja Wärtsilän kriisivaiheista, jolloin hän oli pankissa jo merkittävässä asemassa.
Yhdyspankki-aikansa finanssimaailman kiemuroiden kuvauksien keskelle Wahlroos upottaa muutaman rivin mittaisia muotokuvia alan toimijoista, joista hän käyttää usein kutsumanimiä. Ilpo "Ipu" Santalan nimitys Postipankin toimitusjohtajaksi oli hänen mielestään "suuren luokan virhe, sillä Santala ei sopinut tehtävään sen enempää luonteensa, ammattitaitonsa kuin kokemuksensakaan puolesta" – – eikä tämä "osoittanut pienintäkään kunnioitusta pankkitoimintaa ja pörssikauppaa ohjaavaa säännöstöä kohtaan". Carl-Olaf "Homi" Homénin kuvaa hän muotoilee: "Rehtinä, sympaattisena ja ehdottoman rehellisenä hänen suomenruotsalaisuutta uhkuva hahmonsa sai joskus suomalaisvuorineuvosten karskissa seurassa hieman operettimaisia piirteitä" – – ja ehkä siksi "hän oli – – suosittu jäsen Yhdyspankkia lähellä olevien teollisuusyhtiöiden hallituksissa".
Wahlroos ei erityisemmin arvosta sosiologiaa tieteenä. Hän kirjoitti artikkelin omaisuusrikoksista langetettujen tuomioiden pituuden ja kiinnijäämisen todennäköisyyden suhteesta rikosten määrään Suomessa. Hänen tutkimuksensa perusteella niillä olisi yhteys, toisin kuin rikosoikeuden professorit hänen mukaansa väittävät. Hän tarjosi artikkelia Sosiologia-lehteen, joka ei kuitenkaan halunnut julkaista sitä ja siten "vahvisti kaikki sosiologeja koskevat ennekkoluuloni". Myöhemmin se julkaistiin päivitettynä parissa muussa merkittävässä alan lehdessä. Wahlroos kirjoittaa: "En ole sittemmin muuttanut käsitystäni sosiologiasta tieteenä enkä sosiologeista tutkijoina."
Kirjan lopussa on henkilöhakemisto sekä Dramatis personae eli lyhyet esittelyt kirjassa esiintyvistä keskeisistä henkilöistä.
Arviot

Arviossaan Helsingin Sanomissa Tuomo Pietiläinen sanoo, ettei kirja sisällä erityisiä paljastuksia, ja sen merkittävin anti ovatkin sen kuvaukset henkilöistä: kirja "pudottaa myyttisen maineen saaneet johtajat ja pörssimaailman takapirut tavallisten kuolevaisten joukkoon". Hän epäilee, että käsikirjoituksen alkuperäisessä versiossa luonnehdinnat ovat vielä mielenkiintoisempia. Puuduttavina hän pitää osakkeiden kappalehintoja, joiden markkamäärät eivät avaudu nykylukijalle. Historiankirjoitukselle hän uskoo kirjasta olevan merkittävää hyötyä.
Kirjassa on varsinkin alkupuolella huolimattomuuksia ja kömpelyyksiä, ja Pietiläinen huomauttaakin, että kustannustoimittajan editointi olisi ollut paikallaan vaikka arvostaa sitä, että Wahlroos on kirjoittanut kirjan itse eikä turvautunut ammattikirjoittajaan.
Aiheesta muualla

Barrikadeilta pankkimaailmaan, Otava.fi
Juha Keskinen, Suomen Pankin pääjohtajan tiukka puhelu teki Nalle Wahlroosista investointipankkiirin ja ökyrikkaan, Iltalehti.fi 14.10.2021
Barry

Barry voi tarkoittaa seuraavia:
Paikkoja

Barry, kaupunki Walesissa, Isossa-Britanniassa
Barryn piirikunta, piirikunta Michiganissa, Yhdysvalloissa
Barryn piirikunta, piirikunta Missourissa, Yhdysvalloissa
Henkilöitä > Barry sukunimenä

Alvin L. Barry (1931–2001), yhdysvaltalainen luterilainen pastori ja Missouri-synodin presidentti
Boubacar Barry (s. 1979), norsunluurannikkolainen jalkapallomaalivahti
Brian Barry (1936–2009), brittiläinen filosofi
Carlos Walter Galán Barry (1925–2003), argentiinalainen katolinen arkkipiispa
Charles Barry (1795–1860), brittiläinen arkkitehti
Christian Barry, yhdysvaltalainen filosofi
Claire Barry, oik. Clara Bagelman (1920–2014), yhdysvaltalainen klezmer- ja jazzlaulaja, The Barry Sisters -duon jäsen
Dave Barry (s. 1947), yhdysvaltalainen humoristi, sanomalehtipakinoitsija ja kirjailija
Diawadou Barry (1916–1969), guinealainen poliitikko ja ministeri
Gareth Barry (s. 1981), englantilainen jalkapalloilija
Gene Barry (1919–2009), yhdysvaltalainen näyttelijä
Jeff Barry (s. 1938), yhdysvaltalainen laulaja, lauluntekijä ja musiikkituottaja
Jim Barry (1870–1943), yhdysvaltalainen nyrkkeilijä
John Barry (1933–2011), brittiläinen elokuvamusiikin säveltäjä
Keane Barry, ”Dynamite” (s. 2002), irlantilainen dartsinpelaaja
Kesso Barry (s. 1948), guinealais-ranskalainen kirjailija
Madame du Barry, oik. Jeanne Bécu (1743–1793), Ranskan kuningas Ludvig XV:n rakastajatar
Marion Barry (1936–2014), yhdysvaltalainen demokraattipoliitikko
Marty Barry (1904–1969), kanadalainen jääkiekkoilija
Max Barry (s. 1973), australialainen kirjailija
Merna Barry, oik. Minnie Bagelman (1923–1976), yhdysvaltalainen klezmer- ja jazzlaulaja, The Barry Sisters -duon jäsen
Redmond Barry (1813–1880), irlantilais-australialainen tuomari
Rick Barry (s. 1944), yhdysvaltalainen koripalloilija
Stuart Milner-Barry (1906–1996), brittiläinen shakinpelaaja, kirjailija ja koodinmurtaja
Trevor Barry (s. 1983), bahamalainen korkeushyppääjä.
Kuvitteellisia henkilöitä

Barry, Pokémon
Barry Allen, Salama, supersankari DC Comicsin sarjakuvissa
Barry Berkman, palkkamurhaaja televisiosarjassa Barry
Barry Lyndon, Stanley Kubrickin elokuvan päähenkilö
Barry Trotter, Michael Gerberin kirjasarjan päähenkilö, parodia Harry Potterista
Diana Barry, Anna Shirleyn ystävä L. M. Montgomery Anna-kirjasarjassa
Madame Du Barry, Sam Taylorin elokuvassa Du Barry
Laivoja

USS Barry (DD-2), Bainbridge-luokan hävittäjä
USS Barry (DD-248), Clemson-luokan hävittäjä
USS Barry (DD-933), Forrest Sherman -luokan hävittäjä
USS Barry (DDG-52), Arleigh Burke -luokan ohjushävittäjä
Muita merkityksiä

Barry, yhdysvaltalainen 2018–2023 esitetty televisiosarja, musta komedia.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Barry”, voi hakea sivunnimihaulla, laajalla sivunnimihaulla tai tekstihaulla.
Blythe Danner

Blythe Danner vuonna 2010.
Blythe Katharine Danner (s. 3. helmikuuta 1943 Philadelphia, Pennsylvania, Yhdysvallat) on yhdysvaltalainen näyttelijä. Hän on voittanut uransa aikana Tonyn ja kaksi Emmyä.
Philadelphiassa syntynyt Danner on esiintynyt muiden muassa elokuvissa Vuorovetten prinssi (1991), X-Files – taistelu tulevaisuudesta (1998), Perhe on painajainen (2000) ja Painajainen perheessä (2004). Television puolella hänellä on ollut rooli esimerkiksi sarjassa Huff – terapian tarpeessa (2004–2006).
Danner oli vuosina 1969–2002 naimisissa ohjaaja Bruce Paltrow’n kanssa. Avioliitto päättyi miehen kuollessa suusyöpään. Näyttelijä Gwyneth Paltrow on parin yhteinen tytär.
Aiheesta muualla

Kuvia tai muita tiedostoja aiheesta Blythe Danner Wikimedia Commonsissa
Blythe Danner Internet Movie Databasessa. (englanniksi)